جام کوردی:
سهردانی بهرپرسانی ڕژێمی زایۆنیستی بۆ وڵاتانی عهرهبی ڕهههندی ئاشکرای به خۆوه گرتووه و ئهگهر پێشتر ئهم سهردانانه به نهێنی دهکرا، ئێستا ههمووی له بهردهم کامێراکانه و به زووترین کاتیش بڵاو دهکرێتهوه.
به پێی ڕاپۆرتی جام کوردی، ئهگهر له مێژووی پهیوهندییهکانی نێهوان وڵاتانی عهرهبی و ڕژێمی زایۆنیستی بڕوانین، بهوه دهگهین که ههر پهیوهندییهکی ئهم وڵاتانه له گهڵ ئهم ڕژێمه داگیرکاره له لایهن وڵاتانی عهرهبییهوه به تاوانێکی گهوره و نهبهخشراو دادهنرا و تێچوویهکی زۆریشی بۆ ئهوان به دواوه دهبوو. ههر وڵاتێک که له ئیسرائیل نزیک دهبووه، ڕووبهڕووی شهپۆلێکی ئیدانهکردنی وڵاتانی عهرهبی و ئیسلانی دهکرایهوه. وڵاتانیش به لایانهوه گرنگ بوو که ئهم هێڵه سووره له بهرچاو بگرن و ئهگهر وڵاتێک ئهم هێڵه سوورهی دهبهزاند تێچوویهکی زۆر ڕووبهڕووی دهبووهوه. نموونهی ههره ڕوونی ئهمهش، میسری سهردهمی ئهنوهر ساداته. کاتێک که ئهنوهر سادات سهرۆک کۆماری پێشووتری میسر له ساڵی 1970 سهردانی ناوچه داگیرکراوهکانی فهڵهستینی کرد، قاهیره له کۆمکاری عهرهبی دهرکرا و چهندین وڵاتی وهک سوریا، عێراق، ئهلجهزایر و ... ههوڵی ئهوهیاندا که بهرهیهکی یهکگرتووی عهرهبی بۆ وهڵامدانهوهی ههر ههنگاوێکی ڕژێمی زایۆنیستی پێک بێنن.
له قۆناغهکانی داهاتوو و له ئاکامی سیاسهتهکانی ئهمریکا و گوێڕایهڵبوونی ژمارهیهک له وڵاتانی عهرهبی، ژمارهیهک لهو وڵاتانه بهرهو سازشت له گهڵ ڕژێمی زایۆنیستی ڕۆیشتن، ئهم سیاسهتهش به هۆی مهترسی کاردانهوهی جهماوهری له وڵاتانی عهرهبی و ئیسلامی به نهێنی جێبهجێ دهکرا. له درێژهی ئهم سیاسهتهدا ههندێک جار ههواڵی چاوپێکهوتن و پهیوهندی ئابوری نێوان ئهم وڵاتانه و ڕژێمی زایۆنیستی به میدیاکان دهگهیشت که له ئێستادا به سهردانهکهی بنیامین نتانیاهۆ بۆ مهسقهت و کۆبوونهوهی له گهڵ سوڵتان قابوس پاشای عۆمان به تهواوی شێوازی ئاشکرای به خۆوه بینیوه.
پرسیاری سهرهکی ئهوهیه که بۆ له سهر ئاستی جیهانی ئیسلام میکانیزمێکی دیاریکراو بۆ سزادانی وڵاتانی پێشێلکار بوونی نییه؟ بۆ ئهمهش دهبێت باس له دۆخی ههنووکهیی وڵاتانی جیهانی ئیسلام بکهین.
یهکێک له هۆکارهکان بۆ ئهو کێشه و گرفتانه دهگهڕێتهوه که بهرۆکی وڵاتانی عهرهبی و ئیسلامیی گرتووهتهوه. کێشه ناوخۆییهکان، شهڕی سوریا، شهڕی دژ به داعش، شهڕی یهمهن، زیاتربوونی ناکۆکییهکانی نێوان وڵاتانی ئیسلامی و چهندین خاڵی دیکه که بووهته هۆی لاوازبوونی پێگهی وڵاتانی ئیسلامی. سهعوودیا که خۆی وهک ڕێبهرایهتی جیهانی ئیسلام دهناسێنێت، زۆر دهمێکه پرسی فهڵهستینی له ڕیزی یهکهمایهتییهکانی خۆیدا دهرهێناوه.
کاتێک وڵاتێکی ئیسلامی لهو پێگهیهی سهعوودیا له جێی بهرگری له مافی گهلی فهڵهستین بهرهو ئاساییکردنهوهی پهیوهندییهکانی له گهڵ ڕژێمی زایۆنیستی ههنگاو دهنێت، ئاساییه که هیچ ههنگاوێک له دژی وڵاتانی پێشێلکار جێبهجێ نهکرێت و تهنانهت کۆبوونهوهی نائاسایی وڵاتانی ئهندام له کۆنفرانسی هاریکاری ئیسلامیش بهڕێوه نهبرێت.
ههینی ڕابردوو ههواڵی سهردانهکهی بنیامین نتانیاهۆ سهرۆک وهزیرانی ڕژێمی زایۆنیستی بۆ عۆمان گهیشته میدیاکان، پێشتریش دوو بهرپرسی زایۆنیستی سهردانی وڵاتانی قهتهر و ئیماراتیان کردبوو. میری ڕیگیف وهزیری ڕۆشنبیری و وهرزشی ڕژێمی زایۆنیستی به بیانووی هاوڕێیهتی تیمێکی ورزشی سهردانی ئیماراتی کرد و له گهڵ بهرپرسانی ئهم وڵاته کۆبووه. بڕیاره وهزیری پهیوهندییهکانی ئهم ڕژێمهش به ههمان شێوه سهردانی ئیمارات بکات. یسرائیل کاتس وهزیری گواستنهوهی ڕژێمی زایۆنیستی ڕۆژی سێ شهممه بۆ بهشداری له کۆنفرانسێکی نێودهوڵهتی دهگاته عۆمان و به پێی ههواڵهکان بڕیاره هاوکات له گهڵ ئهم سهردانه، پرۆژهی هێڵی ئاسنی به ناو ئاشتی که بڕیاره ئیسرائیل له ڕێگای ئهردهنهوه به سهعوودیا و وڵاتانی دیکهی کهنداوی فارس بگهێنێت، تاوتوێ بکرێت.
میدیاکانی ڕژێمی زایۆنیستی لهم ماوهیهدا ههواڵ و ڕاپۆرتهکانی تایبهت به سهردانی بهرپرسانی ئهم ڕژێمه بۆ وڵاتانی عهرهبی به زۆرینه بڵاو دهکهنهوه. پاش عۆمان، قهتهر و ئیمارات ڕهنگه بهحرهین وێستگهی دیکهی سهردانی بهرپرسانی ڕژێمی زایۆنیستی بێت و ههروهها سهعوودیاش له داهاتوویهکی نزیک. ئهوهی که ڕوونه ئهوهیه که سهردانی فهرمی بهرپرسانی ڕژێمی زایۆنیستی که له عۆمانهوه دهستیپێکردووه بهم زووانه ڕاناگرێت، ئهو پرسهی که نتانیاهۆ پاش گهڕانهوهی له عۆمان ئاماژهی پێدا و وتی که سهردانی دیکهش بهڕێوهیه.
کۆتایی/.